Legeitd of Aukelenuiaikti. 99 



"Halaoa oe e ke kane." Ke ano o ia, mahaoi oe e ke kane. Wahi a ka wahine : "Kai 

 no o ka imi kau a loaa na'u e hana akii, alaila, ola ko keiki me ou kaikuaana. Aole 

 ka ! O ka Boi mai no kau a hana naaupo ; e pau loa akii la ka wai, aole e ola ko keiki 

 a me ou kaikuaana." 



Eia ka mea hou, ia Aukelenuiaiku i hiki ai ma ka hale, a launa me ka mea 

 aloha he wahine, mahope olaila, hanau ka laua keiki, oia o Kauilanuimakaehaikalani. 

 Elua ano o ke keiki, he ano akua, a he ano kanaka. Ma ke ano o ua keiki la, he pohaku 

 mai luna o ke poo a lalo o na wawae, a ma ke alo hoi, he kanaka mai luna a lalo 

 o ke kino. 



I aku o Namakaokahai i ke kane: "Ho mai na'u e hoola ko keiki, a me ou man 

 kaikuaana." Ae mai la o Aukelenuiaiku. Holo aku la lakou a ka moana i make nui 

 ai, lana iho la lakou i laila. Olelo aku ka wahine i ke kane: "E ninini iho oe i ka wai 

 ola a ka poho o ko lima, na'u ia e lalau a kapi aku i luna o ke kai." Mahope o keia 

 olelo, hooko iho la o Aukelenuiaiku. Lalau aku la o Namakaokahai me ka manamana 

 o kona lima a kapi ae la, a pau ke kapi ana, hoi mai la lakou me ka nana ole i hope, a 

 pae i uka. Alaila, huli aku la lakou a nana i hope, aia hoi e ku mai ana ka moku ia 

 manawa, a e pii ana na kanaka i luna o na kia, e lawelawe ana i ke kaula me na pea. 



Mahope nae o ka pae ana o Aukelenuiaiku ma i uka, olelo aku o Aukelenuiaiku 

 i ka laua keiki ponoi me Namakaokahai, oia o Kauilanuimakaehaikalani : "E ! i pae 

 mai ou makuakane me ko kaikuaana, a i hakaka olua ea, mai olelo ino oe, no ka mea, 

 he keiki leo kapu, he keike punahele, pane ka leo, make ke kanaka, kau i ka lele, no ka 

 mea, o'u kaikuaana la, he manene wale ke lohe i na olelo pono ole, nolaila, e noho malie 

 loa oe, mai pane iki, o ka noho oluolu ko olua pono, pela hoi makou, ko olua mau 

 makua." Ma keia mau olelo a ka makuakane, he ae wale no ka ke keiki. 



Ia Aukelenuiaiku e olelo ana no ke keiki, pae mai la na kaikuaana a me ke keiki 

 i uka o ka aina. Uwe iho la lakou a pau me ke aloha, hoi aku la a ka hale noho iho la. 

 Mai ka make ana, a ke ola hou ana, ekolu makahiki ka loihi. Mahope o ko lakou hui 

 ana, haawi aku o Aukelenuiaiku i ka aina a pau i na kaikuaana. 



Eia ka lua, o ka wahine o Namakaokahai, haawi aku la ia i kona mau kaikuaana, 

 o lakou ka mea mana maluna o ka wahine, me lakou ka moe ana, ka hele ana, ka noho 

 ana. Penei ke ano o ka wahine i na kaikuaana; hookahi po, hookahi ao, e moe ai me 

 kekahi kaikuaana, pela a pau like lakou, aka, o ko lakou mua loa, oia o Kekamakahi- 

 nuiaiku ke kaikuaana huhu o Aukelenuiaiku, elua ona po, elua ao e moe ai me ka 

 wahine a lakou, alaila pau. 



